Diari Oficial de la Generalitat Valenciana


Sumari del DOGV 9572, del 12-04-2023 (2023/3856)

Anunci de l'exposició pública de la relació de béns i drets afectats pel projecte d'expropiació dels terrenys d'una zona destinada a vial públic situada al carrer del Marqués de Salamanca.
--------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9572

Data del DOGV
:   12-04-2023

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2023/3856


Data del document
:   05-04-2023

Organisme emissor
:   Ajuntament de Castelló de la Plana

Tipus de document
:   Anunci

Descriptors 

:   * pla d'urbanisme
    * administració local

Anunci de l'exposició pública de la relació de béns i drets afectats pel projecte d'expropiació dels terrenys d'una zona destinada a vial públic situada al carrer del Marqués de Salamanca. [2023/3856]  
La Junta de Govern Local de l'Ajuntament de Castelló de la Plana, en sessió celebrada en data 30 de març de 2023 va adoptar el següent acord d'exposició pública de l'esmentat projecte, la part dispositiva del qual disposa:  
  
«Primer. Determinar el procediment de taxació conjunta per a l'expropiació dels terrenys d'una zona destinada a vial públic situada al carrer Marqués de Salamanca, inclosa en el projecte d'expropiació, datat el novembre de 2022 i redactat per la mercantil Acanto Estudio Arquitectura y Urbanismo, SL (signat digitalment per Susana Babiloni Chust, amb DNI \*\*\*8805\*\*).  
Segon. Sotmetre a informació pública pel termini d'un mes el projecte d'expropiació juntament amb la relació de béns i drets afectats que es detalla a continuació, a fi que per part de les persones interessades s'hi puguen formular les al·legacions i observacions que consideren respecte del projecte d'expropiació, essencialment en relació als béns afectats per l'expropiació o valoració dels seus drets.  
  
Finca núm. 1  
Titular/s: Ángel Masoliver Fores  
Situació de la finca: carrer Marqués de Salamanca, 26  
Referència cadastral: 5512839YX4614F1252TF  
Finca registral: 17254  
Superfície registral actual: 391,82 m²  
Superfície gràfica cadastral: 2.158 m²  
Superfície a expropiar: 156,85 m²  
Altres drets: no es coneixen.  
Afecta: UE Donoso Cortés  
Aprofitament urbanístic: 321,85 m²t.  
  
Tercer. Traslladar el present acord a les persones titulars de drets inscrits en el Registre de la Propietat juntament amb el corresponent full d'apreuament i la proposta de fixació dels criteris de valoració perquè puguen formular-hi al·legacions o una valoració contradictòria en el termini d'un mes, comptador a partir de la notificació.  
Durant aquest període, les i els titulars afectats podran efectuar l'opció prevista en l'article 84.5 del TRLOTUP de «… fer reserva de l'aprofitament urbanístic que, en el seu cas, tinguen atribuïts, com a pagament del preu just, sent aquesta reserva d'aplicació preferent a l'àmbit al qual estiga adscrita o funcionalment vinculada la dotació pública en els termes previstos en la llei. Si no exercita la part expropiada aquesta opció, serà l'administració expropiant qui tinga dret a materialitzar els aprofitaments que, en el seu cas, es deriven dels terrenys expropiats, i se subrogaran en els drets i obligacions del propietari o propietària inicial».  
  
A la vista de l'informe de l'arquitecte municipal, director d'Urbanisme de data 10 de març de 2023, «… la reserva quedaria en 338,80 m²t x 0,95 = 321,85 m²t.»  
  
Quart. Notificar l'inici del procediment al Registre de la Propietat i sol·licitar-hi la certificació de domini i càrregues de les finques afectades i la pràctica dels seients que corresponguen.»  
La qual cosa es fa pública als efectes que durant el termini d'1 mes comptador a partir de l'endemà de la publicació del present anunci, puga aportar-hi les dades oportunes per a rectificar possibles errors en la seua descripció o oposar-se, per raons de fons o forma, a la necessitat d'ocupació.  
Així mateix, i en el mateix termini d'1 mes, podrà formular-hi les al·legacions i observacions que considere respecte del projecte d'expropiació, essencialment amb vista a la titularitat o valoració dels seus drets. De la mateixa manera, es publica a l'efecte del que es disposa en l'article 44 de la Llei 39/2015, d'1 d'octubre, del procediment administratiu comú de les administracions públiques, per a les persones interessades que, en el seu cas, pogueren figurar com desconeguts o amb domicili desconegut  
Aquest projecte d'expropiació podrà consultar-se en la Secció d'Ordenació i Gestió Urbanística i Territorial d'aquest ajuntament, en C/ Enmig, núm. 82, pis 4t (edifici Quatre Cantons), de dilluns a divendres de 09.00 a 14.00 hores, preferiblement amb cita prèvia. Per a la sol·licitud de cita prèvia o qualsevol consulta de l'expedient i informació del procediment en curs aquesta podrà realitzar-se, dins del termini fixat, a través del correu electrònic ordenacionurbanística@castello.es, en el qual haurà d'especificar el número d'expedient, la informació que sol·licita i un número de telèfon de contacte.  
Finalment i dins del mateix termini es demana a les persones interessades que:  
a) Aporten escriptures o títols de propietat.  
b) Indiquen si l'immoble està lliure de càrregues i gravàmens.  
c) Si en ell hi ha ocupants o inquilins, de quina data el contracte d'arrendament, dades d'arrendatari i l'import de l'arrendament.  
  
Castelló de la Plana, 5 d'abril de 2023.- El regidor delegat d'Urbanisme: José Luis López Ibáñez.